b'\n_START_ARTICLE_\nDelo (KPS)\n_START_PARAGRAPH_\nDelo je bil \xc4\x8dasopis, ki ga je izdajal organ Centralnega odbora Komunisti\xc4\x8dne partije Slovenije._NEWLINE_\xc4\x8casopis so tiskali v ilegalnih tiskarnah v Ljubljani in okolici ter na osvobojenem ozemlju. Izhajal je v letih 1940 - 1942. Urednik je bil Boris Ziherl, med sodelavci pa so bili med drugimi Edvard Kardelj, Maks Strmecki, Franc Lesko\xc5\xa1ek in Miha Marinko. List je prina\xc5\xa1al \xc4\x8dlanke o dejavnosti Komunisti\xc4\x8dne partije Jugoslavije za pravice delavnega ljudstva, vojni nevarnosti in fa\xc5\xa1izmu, kasneje o Osvobodilni fronti, Narodnoosvobodilni vojski in partizanskih odredih Slovenije in nalogah Komunisti\xc4\x8dne partije Jugoslavije v narodnoosvobodilni borbi.'